ཧོང་སེན་དང་མཇལ་འཛོམས་གནང་སྐབས།ཧན་ཀྲེང་གིས་ཁམ་ཕུ་ཁྲེ་དེ་ཉིད་ད་ལོ་ཀྲུང་གོ་དང་ཨེ་ཤ་ཡ་ཤར་ལྷོའི་མནའ་འབྲེལ་གྱི་དངོས་མང་འགྲེམ་ཚོགས་ཀྱི་བརྗོད་དོན་གཙོ་བོའི་རྒྱལ་ཁབ་ལ་འགྱུར་བར་བཀྲིས་བདེ་ལེགས་ཞུས་གནང་བ་དང་།དབུ་ཞུགས་བློན་ཆེན་ཧོང་སེན་ནས་ཚོགས་པའི་སྣེ་ཁྲིད་ནས་འགྲེམ་ཚོགས་ལ་ཐེངས་༡༡ཞུགས་གནང་བར་ཐུགས་རྗེ་ཆེ་ཞུས་ཡོད།ཧན་ཀྲེང་གིས།ཀྲུང་གོ་དང་ཁམ་ཕུ་ཁྲེའི་བར་མཛའ་གྲོགས་ཡུན་རིང་ལྡན་པ་དང་།ཉིན་རེ་བཞིན་སྐྱེ་སྟོབས་ཆེན་པོ་འཕེལ་བཞིན་ཡོད།ཉེ་བའི་ལོ་ཤས་ནང་།རྒྱལ་ཁབ་གཉིས་པོའི་འགོ་ཁྲིད་ནས་མཇལ་མོལ་ཐེངས་མང་གནང་ནས།ཀྲུང་གོ་དང་ཁམ་ཕུ་ཁྲེའི་སྲོལ་རྒྱུན་མཛའ་གྲོགས་རྒྱུད་འཛིན་དང་དར་སྤེལ་གཏོང་བའི་ཐད་གལ་ཆེའི་ཐུན་མོང་ངོས་འཛིན་བྱུང་ཡོད་ཅིང་།ཕྱོགས་གཉིས་འབྲེལ་བ་ལོ་རྒྱུས་ཀྱི་དུས་མཚམས་ཡག་ཤོས་སུ་སླེབས་རྒྱུར་ཁྲིད་སྟོན་གནང་ཡོད།ཕྱོགས་གཉིས་པོས་ཕྱི་འབྲེལ་འབྲེལ་བ་བཙུགས་ནས་ལོ་ངོ་འཁོར་བ་གོ་སྐབས་སུ་བརྩིས་ནས།མཐོ་རིམ་འགྲོ་འོང་དམ་ཟབ་བྱེད་པ་དང་།གོང་འཕེལ་འཐབ་ཇུས་འབྲེལ་མཐུད་བྱེད་མགྱོགས་སུ་གཏོང་བ།ཐུན་མོང་ཐོག་རྒྱུད་གཅིག་ལམ་གཅིག་འཛུགས་སྐྲུན་བྱེད་པ།ཁྱབ་ཁོངས་ཁག་གི་དངོས་གྲུབ་མཉམ་ལས་རྒྱ་ཆེར་གཏོང་བ།མཛའ་གྲོགས་དང་དམངས་འདོད་རྨང་གཞི་བརྟན་དུ་གཏོང་བ་བཅས་བྱས་ཏེ།ལག་གདང་གའབྲེལ་ནས་ཀྲུང་གོ་དང་ཁམ་ཕུ་ཁྲེའི་འཐབ་ཇུས་དོན་སྙིང་ལྡན་པའི་ལས་དབང་གཅིག་མཐུན་མ་ལག་གཏོད་པ་དང་།རྒྱལ་ཁབ་གཉིས་པོ་དང་རྒྱལ་ཁབ་གཉིས་པོའི་མི་དམངས་ལ་ཕན་བདེ་སྐྲུན་དགོས་ཞེས་བསྟན་ཡོད་པ་རེད།